กทพ.ยกเลิกปิดระบบค่าผ่านทางพิเศษ
กทพ. เกรงมีปัญหา ขอยกเลิก ที่จะทำการปิดระบบ Central System (CS) ของระบบ Easy Pass
11 มี.ค. 2553

กทพ. เกรงมีปัญหา ขอยกเลิก ที่จะทำการปิดระบบ Central System (CS) ของระบบ Easy Pass 
พ.ท.ทวีสิน รักกตัญญู ผู้ว่าการ การทางพิเศษแห่งประเทศไทย (กทพ.) กล่าวว่า จากการที่ การทางพิเศษแห่งประเทศไทย (กทพ.) กระทรวงคมนาคม ได้แจ้งว่าจะทำการปิดระบบ  Central System (CS) ชั่วคราวในวันที่ 14 มี.ค. 2553 ระหว่างเวลา 00.01-05.00น. เพื่อเชื่อมต่ออุปกรณ์จ่ายไฟฟ้าต่อเนื่อง (UPS) และระบบไฟฟ้าถาวร จากการไฟฟ้านครหลวง เข้าสู่ระบบเก็บค่าผ่านทางอัตโนมัติซึ่งจะมีผลทำให้การขายบัตร Easy Pass และการเติมเงินไม่สามารถทำได้นั้น
ขณะนี้ กทพ. เกรงว่าอาจะก่อให้เกิดปัญหา ดังนั้น จึงขอยกเลิกการดำเนินการดังกล่าวไปก่อน ผู้ใช้บริการทางพิเศษยังสามารถซื้อบัตร Easy Pass และการเติมเงินในบัตร Easy Pass ตลอดจน วิ่งผ่านช่อง Easy Pass ในวันที่ 14 มี.ค. 2553 ระหว่างเวลา 00.01-05.00น.ได้ตามปกติ  หากมีข้อสงสัย สอบถามได้ที่ศูนย์ให้บริการข้อมูลผู้ใช้ทางพิเศษ Exat Call Center 1543 ได้ตลอด 24 ชั่วโมง